sinarproject/legisdata huggingface dataset:
Pertanyaan Bertulis No. 170: SISTEM CCTV
Daripada: Y.B. TUAN ZAKARIA BIN HANAFI, N24 SEMENYIH
Kepada: Y.A.B. Dato' Menteri Besar
DUN selangor, Tahun 2020 (Sesi 2)

Y.B. TUAN ZAKARIA BIN HANAFI

a) Nyatakan kawasan baru yang telah dipasang CCTV mengikut DUN sepanjang tahun 2020.

b) Apakah kriteria utama bagi tujuan pemasangan CCTV di sesuatu kawasan tersebut?

Y.A.B. Dato' Menteri Besar

a) Bagi tahun 2020, kerja-kerja pemasangan CCTV baharu telah ditunda seketika ekoran Perintah Pengawalan Pergerakan (PKP) yang dilaksana bagi membendung penularan wabak Covid-19. Walau bagaimanapun, pihak Smart Selangor Delivery Unit (SSDU) telah mengenalpasti dan memuktamadkan spesifikasi teknikal bagi pemilihan kawasan untuk pemasangan 100 unit awal CCTV yang dijangka selesai pada suku keempat 2020 ini di seluruh Negeri Selangor.

b) Kriteria utama pemilihan kawasan untuk pemasangan CCTV baharu bagi tahun 2020 adalah berdasarkan objektif Smart Selangor untuk mewujudkan Bandar Selamat di Negeri Selangor berdasarkan keperluan pemantauan oleh Pihak Ibu Pejabat Polis Daerah, Negeri Selangor. Berkuasa Tempatan dan Contohnya, kawasan yang dikenalpasti sebagai ‘hotspot’ dan ‘blackspot’ oleh PDRM. Contoh yang lain adalah seperti kawasan yang dikenalpasti sebagai kawasan pembuangan sampah haram, kesesakan lalu lintas, kawasan sekolah dan kawasan tadahan sumber air mentah Negeri Selangor.